ગામમાં દર વર્ષે આસો સુદ ચૌદસે માતાજીને રથમાં ગામની પ્રદક્ષિણા કરાવવાની પરંપરા છે. આ ઉત્સવ ખૂબ ધામધૂમથી ઊજવાય છે. ગામના અંબાજી મંદિરનો વહીવટ પંચાયત હસ્તક હોઈ માતાજીનો રથ ખેંચવાની શરૃઆત સરપંચના હસ્તે કરવામાં આવે છે, પરંતુ કાંતિભાઈ દલિત સરપંચ હોવાથી તેમને આ પરંપરાગત વિધિમાંથી બાકાત રાખવામાં આવ્યા હતા. આ અંગે તેઓ કહે છે, “પહેલાં ગામના ઉકરડા હતા ત્યાં દલિતોને મકાન બાંધવા જગ્યા ફાળવાઈ હતી. આ બાબતે ગામના દલિતો-બિનદલિતો વચ્ચે ઉગ્ર વિવાદ થયો હતો અને દલિત પરિવારોને મારીને ગામની બહાર કાઢી મુકાયા હતા.